O‘zbekiston – Iordaniya: Hakamlar Yaponiya va Avstraliyadan

O‘zbekiston Futbol federatsiyasi matbuot xizmatining xabar berishicha, FIFA Jahon chempionati-2014 pley-off saralash bosqichi doirasida O‘zbekiston va Iordaniya jamoalari o‘rtasida bo‘lib o‘tadigan musobaqalar hakamlarini tayinladi.

Jamoalar o‘rtasidagi ilk musobaqa 2013-yil 6-sentabrda Ammon shahrida o‘tkaziladi. Uni Yuichi Nishimura rahbarligidagi yapon hakamlari guruhi boshqaradi. Nishimuraga Toru Sagara va Toshiyuki Nagi yordamchilik qiladi. Iida Jumpey zahiradagi hakam bo‘ladi.

Toshkentda bo‘lib o‘tadigan bahsga avstraliyalik Benjamin Uilyams boshchiligida uning hamyurtlari Metyu Jeyms Krim va Xakan Anaz hakamlik qiladi. Shtrebe Delovski to‘rtinchi arbitr bo‘lishi kutilmoqda.
Toshkentdagi musobaqa 2013-yil 10-sentabrda “Paxtakor” Markaziy o‘yingohida o‘tkaziladi.